EkBass/fiwiki-20250220-pages-articles huggingface dataset:
Verkkokauppaindeksi

Verkkokauppaindeksi on Vilkas Groupin kehittämä verkkokauppaliiketoiminnan menestystä ja aktiivisuutta mittaava indeksi. Se julkaistaan neljästi vuodessa. Verkkokauppaindeksin tausta-aineisto kerätään Vilkas Groupin asiakkaiden verkkokaupoista vuoden 2006 alusta alkaen. == Indeksin laskeminen == Indeksi perustuu yli 2000 Vilkas Groupin asiakkaana toimivan verkkokaupan myyntilukuihin, joten otanta edustaa vajaata neljäsosaa kaikista Suomen verkkokaupoista. Indeksi lasketaan kaavalla \frac{0.8 \times Myynnin\ arvoindeksi + 1.2 \times Tilausm\ddot{a}\ddot{a}r\ddot{a}indeksi + Tilauskoon\ keskiarvoindeksi}{3} Tarkasteltavia asioita verkkokauppaindeksissä ovat verkkokaupan myynnin muutos euroina, myyntikertojen muutos (tehtyjen tilausten määrä) sekä keskimääräisen tilauksen arvo. Indeksien muutosta verrataan aina edellisen vuoden vastaavaan aikajaksoon. Tietoturvasyistä verkkokauppaindeksissä ei kerätä yksittäisten kauppojen tietoja. == Lähteet == == Aiheesta muualla == *Koronavuosi räjäytti verkkokaupan jopa 70% kasvuun Vilkas Group Oy 22.4.2021 STT Info *Anna Juvonen: Verkkokaupan tilausmäärät kasvoivat 75 prosenttia vuoden toisella neljänneksellä – ”Tulossa miljardikasvu ilman toista korona-aaltoakin” Markkinointi&Mainonta.; 8.7.2020, Alma Media *Juhani Reku: Etlan Kangasharju: Koronatilanteen vilkastuttama verkkokauppa valmistaa suomalaiskauppaa Amazonin tuloon Maaseudun Tulevaisuus, 3.4.2020, Maaseudun Tulevaisuus *Hannele Hämäläinen: ”Korona käy nyt käsi kädessä digitalisaation kanssa” Ehandel.fi, 3.4.2020, Ehandel.fi * * *Edessä paluu huippuvuosiin? Kotimainen verkkokauppaindeksi kasvoi 37 % loppuvuonna Markkinointi & Mainonta * * *Ei ole nähty sitten vuoden 2008: Lähes 40 prosentin kasvu Yrittäjät.fi 13.1.2016. Suomen Yrittäjät *Jotain hyvää kaupan alallakin: Nämä tilaukset kasvoivat +6% Taloussanomat.fi. 5.1.2015, Alma Media. *”Nyt tapahtui käänne nettikaupassa” Uusisuomi.fi. 5.4.2012. Alma Talent Oy. Luokka:Indeksit Luokka:Verkkokauppa
Ben Small

Benjamin 'Ben' Small (s. 1971) on brittiläinen ääninäyttelijä. Hänet tunnetaan parhaiten Tuomas-hahmon ääninäyttelijänä brittiläisissä Tuomas Veturi -animaatioissa. == Televisiosarjat == Ilmestymisvuosi Sarja Rooli 2000–2003 Clifford, punainen koira T-Bone 2001–2002 Xcalibur Herik 2002–2007 Lelumaan Niksu Herra, Wobbly Man 2003–2006 Clifford's Puppy Days Jorge ja Shun 2005 Harri ja dinot Pterence ja Sid 2004–2006 Kaarlo ja Perttu Perttu 2006 Kimmo Kuu Kimmo 2008 Zorro: Generation Z Zorro 2009–2015 Tuomas Veturi Tuomas, Topi, Rasmus, Veeti ja Kaarlo 2011 Pet Squad Dodge 2012 Matt Hatter Chronicles Craw == Lähteet == Luokka:Brittiläiset näyttelijät Luokka:Vuonna 1971 syntyneet Luokka:Elävät henkilöt
Portugalin kuningaskunta

Portugalin kuningaskunta (, ) oli monarkia Pyreneiden niemimaalla vuodesta 1139 vuoteen 1910. Vuoden 1248 jälkeen se tunnettiin myös Portugalin ja Algarven kuningaskuntana. Vuosien 1815 ja 1822 välillä se tunnettiin Portugalin, Brasilian ja Algarven yhdistyneenä kuningaskuntana. Portugalin kuningaskunnan kansallislaulu oli ”Hymno Patriótico” vuosina 1809–1834 ja ”Hino da Carta” vuosina 1834–1910. == Historia == === Tausta === Visigootit olivat aikoinaan hyökänneet Pyreneiden niemimaahan, mutta lopulta assimiloituneet Rooman valtakunnan kulttuuriin. Noin vuonna 700 maurit hyökkäsivät niemimaahan Pohjois-Afrikasta ja valloittivat kaiken paitsi Asturian alueen. Vuonna 800 kreivi Vímara Peres, Leónin kuningaskunnan vasalli, sai Minho-joen ympäröivän alueen hallintaansa. Alue nimettiin Portucaleksi tärkeän kauppakaupungin Portus Calen mukaan, joka tunnetaan nykypäivänä Porton kaupunkina. Kreivi Peres perusti Vimaranesin kaupungin oman nimensä mukaan. Portucale oli Leónin kuningaskunnan autonominen kreivikunta. Vuonna 1070 kreivikunta kuitenkin menetti autonomiansa, koska se oli halunnut itsenäistyä. Vuonna 1093 Burgundin Henrik oli Portugalin kreivinä. Henrik auttoi Kastilian kuningasta Alfonso VI:tä valloittamaan Galician maureilta. Kiitokseksi hän sai kuninkaan tyttären Teresan käden. Henrik ja Teresa saivat useita poikia, mutta vain yksi selvisi aikuisikään, Alfonso Henriques. Henrikin kuollessa Alfonso Henriques pyrki saamaan kreivikunnan hallintaansa. Vuonna 1116 Teresa pyrki laajentamaan kreivikunnan alueita ja taisteli siskopuoltaan Urracaa vastaan, joka oli Leónin, Kastilian ja Galician kuningatar. Teresa oli Alfonso VI:n avioton lapsi, kun taas Urraca oli hänen aviossa syntynyt lapsensa. Teresa hävisi taistelun, mutta vapautettiin sillä ehdolla, että hän hallitsisi Portugalin kreivikuntaa Leónin kuningaskunnan vallan alla. Alfonso Henriques piti äitiänsä rakastajansa, galicialaisen kreivin Fernando Peresin, vaikutuksen alaisena. Yhdessä Bragan arkkipiispan sekä muiden aatelisten kanssa Alfonso päätti ottaa kreivikunnan pois Teresan hallinnasta. 24. kesäkuuta 1128 São Mameden taistelussa Alfonso voitti äitinsä ja Peresin johtamat sotajoukot. Teresa kuoli vankeudessa vuonna 1130. 5\. lokakuuta 1143 Portugali tunnustettiin virallisesti omaksi valtiokseen, ja Portugalin ensimmäiseksi kuningaksi tuli Alfonso Henriques, hallitsijanimellä Alfonso I. == Katso myös == * Portugalin siirtomaat == Lähteet == == Aiheesta muualla == *
Valeriu Bularca

Valeriu Bularca (14. helmikuuta 1931 Întorsura Buzăului – 7. helmikuuta 2017 Brașov) oli romanialainen kreikkalais-roomalaisen tyylin painija, olympiamitalisti ja maailmanmestari. Bularca oli Romanian ensimmäinen painin aikuisten maailmanmestari ja ylipäänsä MM-mitalisti. 70–73 kilogramman painoluokissa kilpaillut Bularca saavutti olympiahopeaa Tokiossa 1964. Hän kilpaili myös Rooman kesäolympialaisissa 1960.Olympics at Sports-Reference.com MM-kilpailuista Bularca voitti kultaa Jokohamassa 1961 ja pronssia Budapestissa 1958.International Wrestling DatabaseRomanian olympiakomitea Bularcasta tuli MM-mitaliensa myötä Romanian ensimmäinen aikuisten painin MM- mitalisti ja maailmanmestari. Hän kuoli Brașovissa 85-vuotiaana 7. helmikuuta 2017.https://www.antena3.ro/sport/o-legenda-a-sportului-din-romania-s-a-stins- din-viata-399001.html == Lähteet == * Bularca, Valeriu (ROU) International Wrestling Database * Profiili Romanian olympiakomitea * Valeriu Bularcă Bio, Stats, and Results Olympics at Sports-Reference.com === Viitteet === Luokka:Romanialaiset kreikkalais-roomalaisen tyylin painijat Luokka:Romanialaiset olympiamitalistit Luokka:Vuonna 1931 syntyneet Luokka:Vuonna 2017 kuolleet
Isoveltto

Isoveltto (Totoaba macdonaldi) on rummuttajien heimoon kuuluva vaarantunut amerikkalainen kalalaji. Se on sukunsa ainoa laji. == Ulkonäkö ja koko == Isoveltto on suuri merikala ja heimonsa suurin laji. Pituudeksi on mitattu yli kaksi metriä ja painoksi jopa sata kiloa. (vanhentunut linkki) == Levinneisyys ja elinympäristö == Isoveltto on yksi monesta endeemisestä lajista joita tavataan vain Meksikon Kalifornianlahdesta. Ne elävät lähinnä lahden keski- ja pohjoisosassa ja liikkuvat 1-70 m:n syvyydessä. Kalat lisääntyvät vähäsuolaisemmassa vedessä Coloradojoen suistossa. == Lisääntyminen == Aikuisten isovelttojen parvet vaeltavat talvella pohjoiseen lahden itärannikkoa pitkin Coloradojoen suistoon, missä ne kutevat myöhemmin keväällä. Sitten täysikasvuiset yksilöt palaavat etelään länsirannikkoa pitkin loppuvuodeksi. Poikaset viipyvät lahden pohjoisosassa pari vuotta ennen kuin vaeltavat etelään. Naaraat alkavat lisääntyä kuusivuotiaina ja koiraat seitsenvuotiaina. Niiden uskotaan elävän jopa 25-vuotiaiksi. == Ravinto == Täysikasvuiset isoveltot syövät suuria taskurapuja sekä sardiineja. Poikaset syövät pienempiä kaloja ja äyriäisiä kuten katkoja, katkarapuja sekä taskurapuja. == Käyttö == Kiinassa isoveltton uimarakko on erityisen haluttu ruoka-aine, jolla uskotaan olevan terveysvaikutuksia. Uimarakoista on maksettu jopa 8 500 dollaria kilolta. Isovelton salakalastus on samalla aiheuttamassa kalifornianpyöriäisen sukupuuton. == Lähteet == Luokka:Välskärikalat Luokka:Uhanalaiset kalat
Itä-Anglian kuningaskunta

Itä-Anglian kuningaskunta (East Anglia) oli anglosaksien perustama kuningaskunta Isossa-Britanniassa. Itä-Anglian ensimmäisenä hallitsijana pidetään kuningas Uffaa, joka nousi valtaan noin vuonna 570. Itä-Anglia ajautui Mercian ylivallan alle 600-luvun puolivälissä, ja vuonna 792 Mercian valtaistuimelle noussut Kenulf liitti Itä-Anglian kokonaan valtakuntaansa. Wessexin kuningas Egbert kuitenkin valloitti Mercian vuonna 827 ja yhdisti kaikki anglosaksivaltakunnat alaisuuteensa. ==Katso myös== * East Anglia ==Lähteet== Luokka:Anglosaksien kuningaskunnat
Hyyppä (täsmennyssivu)

Hyyppä voi tarkoittaa: == Sukunimenä == * Eddie Hyyppä (1890–1958), sirkus- ja varieteetaiteilija * Eero Hyyppä (s. 1961), laulaja, lauluntekijä ja muusikko * Esa Hyyppä (1902–1977), geologi * Juha Hyyppä (s. 1964), diplomi-insinööri ja professori, Jussi Hyypän poika * Jussi Hyyppä (1930–2018), diplomi- insinööri ja tietekniikan professori * Markku T. Hyyppä (s. 1942), neurologi, dosentti, kirjailija sekä ylilääkäri * Seppo Hyyppä (1933–2019), yrittäjä ja yritysjohtaja, teollisuusneuvos. == Muut == * Hyyppä, Kauhajoen kylä * Hyypät, lintusuku * Hyypänmäki eli Hyyppä, Hailuodossa sijaitseva paraabelidyyni.
Ranskan avoin tennisturnaus 2017

Vuoden 2017 Ranskan avoin tennisturnaus pelattiin 28. toukokuuta – 11. kesäkuuta 2017 Pariisissa. Se oli kaikkiaan 116. Ranskan avoin tennisturnaus ja vuoden toinen Grand Slam -turnaus. Miesten kaksinpelimestaruuden voitti jo kymmenennen kerran Espanjan Rafael Nadal. Naisten kaksinpelin voitti sijoittamattomana pelannut latvialainen Jeļena Ostapenko, joka saavutti samalla ensimmäisen WTA-tason turnausvoittonsa. == Sijoitetut pelaajat == === Miesten kaksinpeli === # Andy Murray (välierät) # Novak Đoković (puolivälierät) # Stanislas Wawrinka (loppuottelu) # Rafael Nadal (mestari) # Milos Raonic (4. kierros) # Dominic Thiem (välierät) # Marin Čilić (puolivälierät) # Kei Nishikori (puolivälierät) # Alexander Zverev (1. kierros) # David Goffin (3. kierros) # Grigor Dimitrov (3. kierros) # Jo- Wilfried Tsonga (1. kierros) # Tomáš Berdych (2. kierros) # Jack Sock (1. kierros) # Gaël Monfils (4. kierros) # Lucas Pouille (3. kierros) # Roberto Bautista Agut (4. kierros) # Nick Kyrgios (2. kierros) # Albert Ramos (4. kierros) # Pablo Carreño Busta (puolivälierät) # John Isner (3. kierros) # Pablo Cuevas (3. kierros) # Ivo Karlović (2. kierros) # Richard Gasquet (3. kierros) # Steve Johnson (3. kierros) # Gilles Müller (1. kierros) # Sam Querrey (1. kierros) # Fabio Fognini (3. kierros) # Juan Martín del Potro (3. kierros) # David Ferrer (2. kierros) # Gilles Simon (1. kierros) # Mischa Zverev (1. kierros) === Naisten kaksinpeli === # Angelique Kerber (1. kierros) # Karolína Plíšková (välierät) # Simona Halep (loppuottelu) # Garbiñe Muguruza (4. kierros) # Elina Svitolina (puolivälierät) # Dominika Cibulková (2. kierros) # Johanna Konta (1. kierros) # Svetlana Kuznetsova (4. kierros) # Agnieszka Radwańska (3. kierros) # Venus Williams (4. kierros) # Caroline Wozniacki (puolivälierät) # Madison Keys (2. kierros) # Kristina Mladenovic (puolivälierät) # Jelena Vesnina (3. kierros) # Petra Kvitová (2. kierros) # Anastasija Pavljutšenkova (2. kierros) # Anastasija Sevastova (3. kierros) # Kiki Bertens (2. kierros) # Coco Vandeweghe (1. kierros) # Barbora Strýcová (2. kierros) # Carla Suárez Navarro (4. kierros) # Mirjana Lučić-Baroni (1. kierros) # Samantha Stosur (4. kierros) # Darja Gavrilova (1. kierros) # Lauren Davis (1. kierros) # Darja Kasatkina (3. kierros) # Julija Putintseva (3. kierros) # Caroline Garcia (puolivälierät) # Ana Konjuh (2. kierros) # Timea Bacsinszky (välierät) # Roberta Vinci (1. kierros) # Zhang Shuai (3. kierros) == Lähteet == == Aiheesta muualla == *
Ranskan avoin tennisturnaus 2017 – miesten kaksinpeli

Novak Đoković oli turnauksen puolustava mestari, mutta hän hävisi puolivälierissä Dominic Thiemille. Turnauksen voitti jo kymmenennen kerran Rafael Nadal, joka voitti loppuottelussa Stanislas Wawrinkan. == Sijoitetut pelaajat == # Andy Murray (välierät) # Novak Đoković (puolivälierät) # Stanislas Wawrinka (loppuottelu) # Rafael Nadal (mestari) # Milos Raonic (4. kierros) # Dominic Thiem (välierät) # Marin Čilić (puolivälierät) # Kei Nishikori (puolivälierät) # Alexander Zverev (1. kierros) # David Goffin (3. kierros) # Grigor Dimitrov (3. kierros) # Jo-Wilfried Tsonga (1. kierros) # Tomáš Berdych (2. kierros) # Jack Sock (1. kierros) # Gaël Monfils (4. kierros) # Lucas Pouille (3. kierros) # Roberto Bautista Agut (4. kierros) # Nick Kyrgios (2. kierros) # Albert Ramos (4. kierros) # Pablo Carreño Busta (puolivälierät) # John Isner (3. kierros) # Pablo Cuevas (3. kierros) # Ivo Karlović (2. kierros) # Richard Gasquet (3. kierros) # Steve Johnson (3. kierros) # Gilles Müller (1. kierros) # Sam Querrey (1. kierros) # Fabio Fognini (3. kierros) # Juan Martín del Potro (3. kierros) # David Ferrer (2. kierros) # Gilles Simon (1. kierros) # Mischa Zverev (1. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main Draw Luokka:Ranskan avoin tennisturnaus 2017
Mauno Käpyaho

Mauno Pentti Käpyaho (22. maaliskuuta 1941 Mänttä – 5. elokuuta 2003 Tampere) oli suomalainen näyttelijä. Mikkelistä ammattilaisuransa aloittanut Käpyaho teki pitkän työrupeaman Tampereen Teatterissa sekä näytteli sivurooleja Yle TV2:n suosituissa komedia- ja draamasarjoissa. == Ura == Mauno Käpyahon vanhemmat olivat Aune ja Lauri Käpyaho. Hänellä oli kiinnitys Mikkelin teatteriin 1967–1973 ja Tampereen Teatteriin vuodesta 1973.Suomen teatterit ja teatterintekijät 1983, s. 245 Käpyahon näyttämötaiteellisia tehtäviä olivat muun muassa Arthur (näytelmässä Tango), Kalle (Iso-Heikkilän isäntä ja hänen renkinsä Kalle), Tiikeri Braun (Kolmen pennin ooppera) ja nimiosa näytelmässä Elias. Minna Canthin tragediassa Anna Liisa Käpyaho tulkitsi Johanneksen roolin. Näytelmässä Ken talonsa jättää hän näytteli Arvid Järnefeltin roolin. Käpyaho teki useita buffo-rooleja.Suomen teatterit ja teatterintekijät 1974, s. 319 Teatteriuransa ohella Käpyaho näytteli useissa televisiotuotannoissa 1970–1990-luvuilla. Hän televisiotehtävänsä olivat yleensä pieniä sivurooleja, tapahtumia sivustaseuraavia kylänmiehiä kuten Häräntappoaseen Tuuhonen ja Metsoloiden Perälä. == Filmografia == *Pois alta akkavalta (1972) *Agricolan linja (1976) *Illallinen viidelle (1976) *Pimeän päivän muisto (1977) *Pilkkikilpailut (1977) *Tankki täyteen (1980) *Lossi (1980) *Vappu silmille! (1981) (juontaja) *Suomalaisia tähtihetkiä (1980, 1982) *Lulu (1982) *Lääkäri (1982) *Reinikainen (1982) *Enkeli lensi ohi (1984) *Ministeri tarttuu saksiin (1984) *Likainen käsi (1984) *Postinkantaja (1987) *Mummo (1987) *Häräntappoase (1989) *Hyvien ihmisten kylä (1993) *Metsolat (1993–1995) *Kulkuri ja joutsen (1999) == Lähteet == * * === Viitteet === == Aiheesta muualla == *Yle Elävä arkisto, otteita sketsiohjelmasta Vappu silmille! (1981) *Finna.fi / Haku: Käpyaho, Mauno *IbsenStage / Mauno Käpyaho Luokka:Suomalaiset näyttelijät Luokka:Vuonna 1941 syntyneet Luokka:Vuonna 2003 kuolleet
Ranskan avoin tennisturnaus 2017 – naisten kaksinpeli

Garbiñe Muguruza oli turnauksen puolustava mestari, mutta hävisi neljännellä kierroksella Kristina Mladenovicille. Turnauksen voitti Latvian Jeļena Ostapenko, joka voitti loppuottelussa Simona Halepin. == Sijoitetut pelaajat == # Angelique Kerber (1. kierros) # Karolína Plíšková (välierät) # Simona Halep (loppuottelu) # Garbiñe Muguruza (4. kierros) # Elina Svitolina (puolivälierät) # Dominika Cibulková (2. kierros) # Johanna Konta (1. kierros) # Svetlana Kuznetsova (4. kierros) # Agnieszka Radwańska (3. kierros) # Venus Williams (4. kierros) # Caroline Wozniacki (puolivälierät) # Madison Keys (2. kierros) # Kristina Mladenovic (puolivälierät) # Jelena Vesnina (3. kierros) # Petra Kvitová (2. kierros) # Anastasija Pavljutšenkova (2. kierros) # Anastasija Sevastova (3. kierros) # Kiki Bertens (2. kierros) # Coco Vandeweghe (1. kierros) # Barbora Strýcová (2. kierros) # Carla Suárez Navarro (4. kierros) # Mirjana Lučić-Baroni (1. kierros) # Samantha Stosur (4. kierros) # Darja Gavrilova (1. kierros) # Lauren Davis (1. kierros) # Darja Kasatkina (3. kierros) # Julija Putintseva (3. kierros) # Caroline Garcia (puolivälierät) # Ana Konjuh (2. kierros) # Timea Bacsinszky (välierät) # Roberta Vinci (1. kierros) # Zhang Shuai (3. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main Draw Luokka:Ranskan avoin tennisturnaus 2017
Britit (kelttiläinen kansa)

Britit (myös britannialaiset tai britannit) olivat Isoa-Britanniaa varhaiskeskiajalle saakka asuttanut kelttiläinen kansa. Saari ja sen nykyiset asukkaat britit ovat saaneet nimensä tältä kelttikansalta. Kelttien saapuminen Britteinsaarille on edelleen hämärän peitossa, sillä saarten vanhat arkeologiset löydöt eivät kerro ajanlaskun alkua edeltäneiden vuosisatojen asukkaiden etnisyydestä tai kielestä. Koska Britteinsaarten asutushistoria on kuitenkin katkeamaton aina pronssikaudesta lähtien, on oletettu että roomalaisaikaa juuri edeltäneen ajan asukkaat olivat mantereelta saapuneita kelttejä, jotka olivat aiemmin syrjäyttäneet paikalliset asukkaat. Näiden kielellä oli kuitenkin vaikutusta Britteinsaarten kelttiläiskieliin, jotka eroavat joiltain osin mannerkelttiläisistä kielistä. Viimeisimpien käsitysten mukaan uskotaan kuitenkin, etteivät britit polveutuneet mantereen kelteistä, vaan olivat Britteinsaarten alkuperäisiä asukkaita, jotka kävivät kauppaa manner-Euroopassa asuvien kansojen kanssa ja olivat muutoinkin tiiviissä yhteyksissä heidän kanssaan. Roomalaiset valloittivat saaren vuoden 43 jaa. jälkeen ja alistivat britit valtaansa. Valloituksen seurauksena brittiläiset heimot alkoivat roomalaistua, vaikka paikallishallinto perustuikin pääasiassa vanhaan heimojakoon. Roomalaiset poistuivat lopullisesti vuonna 407, ja britit joutuivat jälleen huolehtimaan omasta turvallisuudestaan piktien ja saksimerirosvojen hyökkäyksiä vastaan. Näihin aikoihin brittien johtaja oli Vortigern. 400-luvun puolivälissä britit joutuivat vetäytymään saaren pohjois- ja länsiosiin, kun anglit, saksit, juutit, friisit ja frankit saapuivat saarelle ja muodostivat anglosaksien kansan. 500-luvun lopussa britit hallitsivat enää Cornwallin niemimaata, Walesia ja Etelä-Skotlantia. Wessexin kuningaskunnan vallattua Cornwallin suuri joukko brittejä siirtyi Englannin kanaalin yli Bretagneen, samalla antaen niemimaalle nimensä. Myöhempien valloitusten seurauksena 900-lukuun mennessä suurin osa briteistä sulautui anglosakseihin, Walesia lukuun ottamatta. Brittien kielistä korni kuoli uudella ajalla. Edelleen eläviä kieliä ovat kymri ja bretoni. ==Lähteet== Luokka:Kelttiläiset kansat Luokka:Yhdistyneen kuningaskunnan historia
Lähetystalo

Lähetystalo oli Suomen Lähetysseuran toimitalo Helsingin Tähtitorninmäellä Ullanlinnan kaupunginosassa. Lähetystalon vanhempi osa on osoitteessa Tähtitorninkatu 18 ja uudempi osa osoitteessa Tähtitorninkatu 16. Talon on suunnitellut vapaaherra K. A. Wrede ja se on valmistunut vuonna 1900. Wrede lahjoitti piirustukset Lähetysseuralle ilman korvausta. Talon rakennuskustannukset olivat 199 600 markkaa. Lähetysseura oli vuonna 1890 ostanut puutalon tontteineen Vuorimiehenkadun varrelta, mutta Lähetystalon rakentamiseen antoi varsinaisen kimmokkeen erään yksityishenkilön vaatimaton 100 markan lahjoitus, joka oli osoitettu Lähetystalon rakentamiseen. Uuteen taloon tuli muun muassa rukoushuone (nykyinen Lähetyskirkko), kolme luokkahuonetta ja asuintilat Lähetyskoululle, kokoontumistilat ompeluseuroille, huoneisto lähetysjohtajaa varten, toinen huoneisto vahtimestaria varten, tilat seuran toimistolle, kirjavarasto ja Lähetysmuseon tilat. Talo vihittiin käyttöönsä ensimmäisenä adventtina vuonna 1900. Sitä laajennettiin viereiselle tontille itään päin, kun kauppaneuvos Lars Krogius tarjosi Lähetysseuralle ostettavaksi kyseisen naapuritontin, joka oli vielä rakentamatta. Myös lisärakennuksen suunnitteli Wrede, ja rakentaminen tuli maksamaan 185 000 markkaa tontin hinnan, 35 000 markan lisäksi. Uusi osa valmistui vuoden 1906 puolessavälissä. Lähetysseura myi Lähetystalon toimistotilat vuonna 2018 ja ne muutettiin asuinhuoneistoiksi, Lähetyskirkko jäi edelleen Lähetysseuran omistukseen. Lähetysseuran toimisto sijaitsee nykyisin Pasilassa Mall of Triplan ja Pasilan aseman vieressä osoitteessa Maistraatinportti 2a. == Lähteet == ==Aiheesta muualla== * Luokka:Ullanlinna Luokka:Suomen Lähetysseura
Amanda Anisimova

Amanda Anisimova (s. 31. elokuuta 2001 Freehold, New Jersey) on yhdysvaltalainen tennispelaaja. Parhaimmillaan hän on ollut kaksinpelissä WTA- listan sijalla 51 toukokuussa 2019. Australian avoimissa 2019 hän selviytyi kaksinpelissä neljännelle kierrokselle, ja Ranskan avoimissa 2019 välieriin. Anisimovan vanhemmat ovat venäläisiä, mutta hän edustaa itse synnyinmaataan Yhdysvaltoja. Vuoden 2016 Ranskan avoimissa hän eteni tyttöjen kaksinpelin loppuotteluun. Anisimova pääsi villillä kortilla mukaan Ranskan avointen 2017 pääsarjaan, jossa hän pelasi vain 15-vuotiaana. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 2001 syntyneet Luokka:Elävät henkilöt
Storbacka

Storbacka on sukunimi. Se on muun muassa seuraavien suomalaisten henkilöiden sukunimi: * Guy Storbacka (s. 1953), yleisurheiluvalmentaja * Harald Storbacka (1915–1990), Mannerheim-ristin ritari * Karin Storbacka (s. 1987), keskimatkojen juoksija * Niklas Storbacka (s. 1977), jalkapalloilija ja jalkapallovaikuttaja * Oskari Storbacka, myöhemmin Oskari Jalkio (1882–1952), maallikkosaarnaaja, kirjailija
Chloé Paquet

Chloé Paquet (s. 1. heinäkuuta 1994 Versailles) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 194 elokuussa 2017. Paquet pääsi villillä kortilla mukaan Ranskan avointen 2017 pääsarjaan. Siellä hän voitti avauskierroksella Kristýna Plíškován, mutta hävisi toisella kierroksella Caroline Garcialle. == Lähteet == == Aiheesta muualla == * * Luokka:Ranskalaiset tennispelaajat Luokka:Vuonna 1994 syntyneet Luokka:Elävät henkilöt
Fukuda

Fukuda on sukunimi. Se on muun muassa seuraavien japanilaisten henkilöiden sukunimi: * Asuka Fukuda (s. 1984), laulaja * Koichi Fukuda (s. 1975), kitaristi ja kosketinsoittaja * Masahiro Fukuda (s. 1966), jalkapalloilija * Takeo Fukuda (1905–1995), Japanin pääministeri 1976–1978 * Yasuo Fukuda (s. 1936), Japanin pääministeri 2007–2008
Quirine Lemoine

Quirine Lemoine (s. 25. joulukuuta 1991 Woerden) on alankomaalainen tennispelaaja. Parhaimmillaan hän on ollut kaksinpelissä WTA-listan sijalla 160 toukokuussa 2017 ja nelinpelissä sijalla 179 maaliskuussa 2017. Lemoine pääsi karsintojen kautta mukaan Ranskan avointen 2017 pääsarjaan. == Lähteet == == Aiheesta muualla == * * Luokka:Alankomaalaiset tennispelaajat Luokka:Vuonna 1991 syntyneet Luokka:Elävät henkilöt
Tyynysotaa

”Tyynysotaa” on Vilma Alinan, Nelli Matulan, Sini Yaseminin ja Ida Paulin esittämä vuoden 2017 Kesäkumi-kampanjan tunnuskappale. Kappale on esittäjänelikon itsensä säveltämä ja sanoittama ja sen on tuottanut Tido. Kappaleesta julkaistaan 1. kesäkuuta 2017 Viivi Huuskan ja Cristal Snow’n ohjaama musiikkivideo. Vilma Alina ja Nelli Matula ovat kertoneet, että kappaleen teemoja ovat muun muassa etteivät naiset olisi seksin suhteen ”objekteja vaan toimijoita” ja että nainen voi olla yhtä ”ehdottelevassa ja seksiä hakevassa asemassa kuin mieskin.” == Listasijoitukset == Lista Paras sijoitus Suomen virallinen latauslista 2 Suomen radiolista 51 == Lähteet == == Aiheesta muualla == * Luokka:Vuoden 2017 kappaleet Luokka:Kesäkumikappaleet
Denys Harmaš

Denys Viktorovytš Harmaš (, s. 19. huhtikuuta 1990 Melovoje, Ukrainan SNT, Neuvostoliitto) on ukrainalainen jalkapalloilija. Hän edustaa Ukrainan jalkapalloliigassaОфіційний сайт Федерації футболу України pelaavaa Dynamo Kiovaa ja on pelipaikaltaan keskikenttäpelaaja. == Lähteet == == Aiheesta muualla == * Denys Harmaš National Football Teams -sivustolla * Luokka:Elävät henkilöt Luokka:Vuonna 1990 syntyneet Luokka:Ukrainalaiset jalkapalloilijat
Alberto Anzalone

Alberto Anzalone (s. 27. elokuuta 1984 San Cataldo) on italialainen karateka. Hän voitti Kyokushinissa EM-pronssia 2012.The 26th European Weight Category Karate Championships Official Results kyokushinkaikan.org 4.6.2012 Viitattu 27.5.2017 Anzalone voitti Italian mestaruuden 2011.Coppa Italia 2011 Viitattu 2.9.2019 ==Lähteet== Luokka:Italialaiset karatekat Luokka:Kyokushinin harjoittajat Luokka:Vuonna 1984 syntyneet Luokka:Elävät henkilöt
Liedenpohja

Liedenpohja on kylä Virtain kaupungissa Pirkanmaan maakunnan pohjoisosassa. Kylä sijaitsee kantatien 66 varrella Toisveden rannalla järven pohjoispäässä. Etäisyys Virtain keskustaan on noin 20 kilometriä ja Alavudelle 24 kilometriä. Kylässä on noin 160 ympärivuotista asuntoa ja noin 130 loma-asuntoa. Liedenpohjassa toimi kaksiopettajainen koulu, joka tunnettiin myös nimellä Maaseutu- ja luontokoulu Ilmarinen. Kyläkoulu lakkautettiin ja toiminta päättyi 1. elokuuta 2023. Kylässä on myös oma kirkko (os. Hollitie 992), joka on tehty vanhasta koulurakennuksesta 1960-luvun alussa. Toisesta vanhasta koulutalosta on tehty kylätalo, jossa toimii kansalaisopisto ja vuonna 2000 rekisteröity kyläyhdistys. Kylässä on myös opettaja Voipa Nuorukainen Sulkavan vuonna 1968 perustama kylämuseo, joka on naapuripitäjästä Peräseinäjoelta siirretty vanha savupirtti. ==Historiaa== Liedenpohjan kylässä on ollut asutusta ainakin 1500-luvun puolestavälistä asti. Ensimmäisiä maatiloja olivat Liedenpohja ja Tulijoki. Paikan nimi lienee peräisin sanasta liete, joka tarkoittaa veden kuljettamaa hienoa hiekkaa tai vesijättömaata. Vuonna 1895 perustettu Pohjan meijeri toimi Liedenpohjassa 1940-luvun lopulle. Samana vuonna perustettiin kylän ensimmäinen koulu Ylä-Tulijoen taloon. 1900-luvun alussa kauppias Toivo Aleksanteri Peltomäki perusti kylään sahan ja myllyn sekä pienen voimalan, josta kylään saatiin sähkövalo. Nuorisoseura toimi kylässä vuodesta 1902 aina 1950-luvulle, ja työväenyhdistys perustettiin 1915. 1960-luvulla Vainionpää-yhtiö alkoi valmistaa Liedenpohjassa hirsitaloja. Tuolloin kylään saatiin myös muun muassa lasten kesäsiirtola, kirkko, kylämuseo ja pankin sivukonttori. Kauppoja Liedenpohjassa oli enimmillään kolme. Niistä viimeinen, Lehtovaaran kyläkauppa lopetti toimintansa vuonna 2020. ==Lähteet== *
Mauri Akkanen

Mauri Olavi Akkanen (10. helmikuuta 1935 Kuolemajärvi – 20. toukokuuta 2020 HelsinkiKuolinilmoitus. Helsingin Sanomat 7.6.2020, s. C 18.) oli suomalainen opettaja, urheilija, kirjailija ja toiminnanjohtaja. Hän toimi voimistelunopettajana Valkeakosken yhteiskoulussa 1959–1962, voimistelunopettajana Imatran yhteislyseossa 1962–1973, toiminnanjohtajana Suomen kuntourheiluliitossa 1973–1978 ja Suomen Sydäntautiliiton toiminnanjohtajana 1978–1995. Akkanen sai urheilijana 1 500 metrin ja 800 metrin juoksumatkoilla nuorten sarjoissa neljä Suomen-mestaruutta, kolme toista sijaa ja yhden kolmannen sijan. Akkanen siirtyi eläkkeelle vuonna 1995. Tämän jälkeen hän kirjoitti talvisodasta isänsä muistelmiin perustuvan kirjan Isäni – Taipaleen taistelija, muistelmakirjan tädistään Tätini Impi, 102 vuotta Kivennavalta, Sirkka-Liisa Kivelän kanssa tehdyn, muisteluihin vanhuspalveluissa tarkoitetun kirjan Muistelemme sekä omaelämäkerran. Akkaselle myönnettiin sosiaalineuvoksen arvonimi. ==Teokset== * Isäni – Taipaleen taistelija. Omakustanne, 1999. * Tätini Impi, 102 vuotta Kivennavalta Omakustanne, 2005. * Akkanen, Mauri – Kivelä, Sirkka-Liisa: Muistelemme. Rovaniemi: Gerocon, 2008 ISBN 978-952-92-4144-6 * Luota minuun – niin kuin Vuoreen. Omakustanne 2011. * Mauri Akkanen Kuolemajärveltä Akkalan kylästä Akkasen talosta. Omakustanne, 2011. ==Lähteet== * Akkanen, Mauri: Mauri Akkanen Kuolemajärveltä Akkalan kylästä Akkasen talosta. Omakustanne, 2011. ISBN 978-952-92-9800-6 ===Viitteet=== Luokka:Suomalaiset kirjailijat Luokka:Vuonna 1935 syntyneet Luokka:Vuonna 2020 kuolleet
Tyynenmerensardiini

Tyynenmerensardiini eli perunsardiini (Sardinops sagax) on sillikalojen lahkoon kuuluva kalalaji. Se kuuluu sukuun Sardinops, yhteen kolmesta tavallisesti sardiineiksi kutsutusta kalasuvusta. Sardinops sisältää viisi tai neljä erillistä maantieteellisesti eriytynyttä kantaa eri puolilla Tyyntämerta ja Intian valtamerta. Aiemmin niitä on pidetty erillisinä lajeina,ITIS: Sardinops sagax mutta nykyään ne luokittellaan yhdeksi lajiksi, Sardinops sagax. Tyynenmeren itärannikon kanta on arvioitu elinvoimaiseksi. Tyynenmerensillit voivat kasvaa noin 30 senttimetrin pituiseksi, ja ne ovat kaupallisesti merkittäviä kaloja.South Australian Sardine Industry Association: Sardines Kalasta käytetyt kauppanimikkeet ovat kannasta riippuen australiansardiini, kaliforniansardiini, perunsardiini, japaninsardiini ja silmäsardiini. == Lähteet == * * === Viitteet === == Aiheesta muualla == *Food and Agriculture Organization of the United Nations (FAO): Sardinops sagax (käsittelee vain eteläamerikkalaista kantaa) Luokka:Jokisillit
Julie Andem

Julie Andem (s. 1982) on norjalainen käsikirjoittaja, ohjaaja ja televisiotuottaja. Andem on luonut nuorisodraamasarjan Skam ja ollut mukana tekemässä sarjoja Sara, MIA ja Jenter. Hän on ollut töissä Norjan yleisradioyhtiö NRK:ssa vuodesta 2007. == Palkinnot == * Gullruten 2016: Skam voitti palkinnon luokissa paras uusi sarja, paras televisiodraama ja vuoden läpimurto. Andem ja tuottaja Mari Magnus voittivat luokan vuoden innovaatio työstään Skamissa. * Gullruten 2017: Skam voitti palkinnon luokassa vuoden televisiohetki kohtauksella ”O Helga Natt”. Andem voitti henkilökohtaisen palkinnon luokissa paras draaman käsikirjoitus ja paras draaman ohjaus. == Lähteet == Luokka:Norjalaiset henkilöt Luokka:Televisiokäsikirjoittajat Luokka:Televisio-ohjaajat Luokka:Televisiotuottajat Luokka:Skam Luokka:Vuonna 1982 syntyneet Luokka:Elävät henkilöt
Kompilaatio (albumi)

Kompilaatio on hardcore punk -yhtye Valse Tristen kokoelma-albumi, joka julkaistiin vuonna 2002 levymerkillä Six Weeks.Finnmusic: Valse Triste – KompilaatioiTunes: Valse Triste – Kompilaatio Albumille on sisällytetty kuusi yhtyeen varhaista vuosina 1990–1994 julkaistua Trash Can Records -levymerkillä äänitettyä EP-levyä, sekä neljä ennenjulkaisematonta kappaletta.Discogs: Valse Triste – Kompilaatio == Kappaleet == # # # # # # # # # # # # # # # # # # # # # # # # # # # # # # # # # # # # # # # # # # # # == Lähteet == Luokka:Vuoden 2002 kokoelma-albumit Luokka:Valse Tristen albumit
Matti Nenonen

Matti Johannes Nenonen (s. 14. lokakuuta 1934 Helsinki) on suomalainen kilpauransa päättänyt koripalloilija. Helsingin Jyryn kasvatti, 192-senttinen Nenonen pelasi kasvattajaseurassaan, Työväen Maila-Pojissa ja Tapiolan Hongassa Suomen pääsarjassa yhteensä 14 kaudella. Hän saavutti SM-sarjassa Hongassa kolme Suomen mestaruutta ja lisäksi yhteensä yhden SM-hopean, kolme SM-pronssia ja Suomen cup-mestaruuden vuonna 1968. Kaudella 1959 hän oli sarjan korikuningas 25,0 pisteen keskiarvollaan.Matti Nenonen – Suomen Koripalloliitto Suomen miesten maajoukkueessa Nuutinen pelasi vuosina 1959–1968 18 maaottelua 6,1 pisteen keskiarvolla. Hän kuului Suomen joukkueeseen Turkin EM-kilpailuissa 1959 sekä Pohjoismaiden- mestaruusturnauksessa 1968, jonka Suomi voitti.Nuutisen maajoukkuetilastot – Suomen Koripalloliitto == Saavutukset == * EM-kilpailut: 13:s 1959 * Pohjoismaiden mestaruus 1968 * Suomen mestaruus 1968, 1969 ja 1971 ** SM- hopeaa 1967 ** SM-pronssia 1956, 1958 ja 1973 * Suomen cupin voitto 1968 * SM- sarjan korikuningas kaudella 1959 == Lähteet == * * Matti Nenonen Suomen Koripalloliitto * Nuutisen maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1934 syntyneet Luokka:Elävät henkilöt
Maan näkyjä

__NOTOC__ Maan näkyjä on Joose Keskitalon viides studioalbumi, joka julkaistiin 16. helmikuuta 2011 levymerkillä Helmi Levyt. Se asettuu tyypiltään studioalbumin, koelevyn ja livealbumin välimaastoon. Albumi on kolmas Kolmas Maailmanpalo -yhtyeen kanssa tehty albumi, jota Keskitalo on kuvaillut yhtyeen soitannolliseksi kliimaksiksi. Kappale ”On hyvä että olet surullinen” julkaistiin radiosinglenä. Albumi debytoi Suomen virallisen listan sijalla 18. == Äänitys == Albumin kappaleet on äänitetty Keskitalon työhuoneessa sekä useassa eri paikassa eri ajankohtina. Liveotot on äänitetty Jyväskylän Ilokivessä 25. toukokuuta 2008, Tornion Cult Cinema Cafessa 31. lokakuuta 2008, Rovaniemen Roipparissa 1. marraskuuta 2008, Kuopion Henry’s Pubissa 10. huhtikuuta 2009, Porin Bar Kinossa 16. huhtikuuta 2009, Joensuun Ilosaarirockissa 19. heinäkuuta 2009, Helsingin Ateneum-salissa 7. lokakuuta 2010 sekä Pihjalanmäen työhuoneella 2007–2010.Discogs: Joose Keskitalo ja Kolmas Maailmanpalo – Maan näkyjä Kappale ”Olisin kyllä tullut” julkaistiin alun perin vuoden 2009 albumilla Tule minun luokseni, kulta, ja ”Toiset ovat menneet jo alas” sekä ”Taipale” ilmestyivät Harmaa getto -yhtyeen albumilla Suomimorsiamen pyhä tie. == Vastaanotto == Desibeli Jylkkäri negatiivinen Rumba Soundi Albumi sai ristiriitaisen vastaanoton. Desibelin Heikki Väliniemi totesi, ettei albumia tule arvottaa perinteisten studioalbumien tapaan, vaan fiilispohjalta. Hän sanoi useammankin kappaleen olevan kaikessa raakuudessaankin selittämättömän hienoja, mutta kritisoi sitä epätasaisuudesta ja hajanaisuudesta. Jyväskylän Ylioppilaslehti Jylkkärin Rauli Karjalainen sanoi yhtyeen yltävän parhaimmillaan Sielun Veljet -tyyliseen hurmoksellisuuteen, mutta totesi albumin enimmäkseen kompastuvan lakoniseen treenikämppäjammailuun ja piti sitä tallennusteknisistä syistä hankalana kuunneltavana, joka jättää kuulijansa ulkopuolelle. Soundin Sami Nissinen antoi albumille kaksi tähteä viidestä, ja sanoi kappalemateriaalin olevan mitäänsanomatonta paatosta Keskitalon pysyessä vanhoissa taiteellisissa pakkomielteissään. Rumban Oskari Onninen sitä vastoin antoi albumille neljä tähteä viidestä, ja piti albumia kiistattomana todisteena, miksi Joose Keskitalo ja Kolmas Maailmanpalo on kovimpia kotimaisia liveyhtyeitä, joka teoksellaan esittelee koko laajamittaisen tyylispektrinsä. Radiosinglenä julkaistua ”On hyvä että olet surullinen” -kappaletta Onninen piti Keskitalon potentiaalisena ensimmäisenä hittikappaleena. == Kappaleet == === A-puoli === #Toiset ovat menneet jo alas #Kun kuljet rakkauden kivistä tietä #Kuopio 1 #Tunteet === B-puoli === # * Olisin kyllä tullut #Rauha, rauha #Hur många seglare #On hyvä että olet surullinen === C-puoli === # * Nygöi tuloo yö #”Saanen kertoa mitä tapahtui...” #Taipale #Kuopio 2 === D-puoli === # * Omaitsen #Kerrostalot #Tein minä pillin pajupuusta == Lähteet == Luokka:Vuoden 2011 konserttitallenteet Luokka:Joose Keskitalon albumit
Edis Matusevičius

Edis Matusevičius (s. 30. kesäkuuta 1996) on liettualainen keihäänheittäjä. Hänen ennätyksensä on heinäkuussa 2019 heitetty 89,17 m. Tulos on myös Liettuan ennätys. Matusevičius on Liettuan mestari vuosilta 2015–2021 ja 2023. Amsterdamin EM-kilpailuissa 2016 hän ei päässyt loppukilpailuun ollessaan karsinnan 21:s. Lontoon MM-kilpailuissa 2017 Matusevičius jäi karsinnassa ilman tulosta. Hän sijoittui kymmenenneksi Berliinin EM-kilpailuissa 2018 tuloksella 77,64. Hän karsiutui loppukilpailusta Dohan MM-kilpailuissa 2019 ja vuodelle 2021 siirretyissä Tokion olympialaisissa. Budapestin MM-kilpailuissa 2023 hän sijoittui kahdeksanneksi. Hän voitti kultaa universiadeissa 2019 ja 2023. Nuorten arvokisoihin Matusevičius on osallistunut viisi kertaa. Paras saavutus hänellä on pronssimitali alle 20-vuotiaiden EM-kilpailuista vuonna 2015. Hän sijoittui viidenneksi alle 23-vuotiaiden EM-kilpailuissa 2017. Vuonna 2014 hän oli 20-vuotiaiden MM-kilpailuissa kuudes ja kesällä 2013 hän karsiutui loppukilpailusta sekä alle 20-vuotiaiden EM-kilpailuissa että alle 18-vuotiaiden MM-kilpailuissa. Matusevičiusin äiti Dalia Matusevičienė kilpaili keskimatkojen juoksussa ja edusti Neuvostoliittoa 800 metrin juoksussa Soulin olympialaisissa 1988. Matusevičiusin isä Edmuntas Matusevičius kilpaili keihäänheitossa ja baseballissa. Hänen ennätyksensä on vanhalla keihäsmallilla 83,72 vuodelta 1981 ja uudella keihäsmallilla 76,92 vuodelta 1987. == Lähteet == Luokka:Liettualaiset keihäänheittäjät Luokka:Vuonna 1996 syntyneet Luokka:Elävät henkilöt
To the Bone (Kris Kristoffersonin albumi)

__NOTOC__ To the Bone on yhdysvaltalaisen country-muusikon ja laulaja- lauluntekijän Kris Kristoffersonin kymmenes albumi, joka julkaistiin vuonna 1981. == Kappaleet == Kaikki kappaleet Kris Kristoffersonin, ellei toisin mainita. === A-puoli === # # # # # === B-puoli === # * # # # # == Kokoonpano == * Kris Kristofferson – laulu, kitara * Donnie Fritts – kosketinsoittimet * Glen Clark – kosketinsoittimet, taustalaulu * Billy Swan – kitara, taustalaulu * Stephen Bruton – kitara, taustalaulu * Tommy McClure – basso * David Briggs – kosketinsoittimet * Steve Gibson – kitara * Sammy Creason – rummut == Arvostelut == * Allmusic: Allmusic review == Lähteet == * To the Bone discogs.com -sivustolla === Viitteet === Luokka:Vuoden 1981 albumit Luokka:Kris Kristoffersonin albumit
Botniarosk

Oy Botniarosk Ab on seitsämän kunnan omistama jätehuoltoyhtiö, jonka tehtävänä on järjestää alueen jätehuolto lain mukaisesti. Vuonna 1996 perustetun yhtiön osakaskunnat ovat Isojoki, Karijoki, Kaskinen, Kauhajoki, Kristiinankaupunki, Närpiö ja Teuva. Vuoden 2013 lopussa yhtiön toiminta-alueella asui 45 330 henkilöä. Botniaroskin toiminta-alueella on noin 100 ekopistettä. Lisäksi alueen jokaisessa kunnassa on hyötykäyttöasema. Isommat jäte-erät toimitetaan Teuvalla sijaitsevaan jätekeskukseen. Botniarosk on myös osakkaana Westenergyn jätteenpolttolaitoksessa. ==Lähteet== == Aiheesta muualla == * Oy Botniarosk Ab Luokka:Suomalaiset jätehuoltoyhtiöt Luokka:Eteläpohjalaiset yritykset Luokka:Pohjanmaa Luokka:Suomalaiset julkisomisteiset yhtiöt
The Transporter Refueled

The Transporter Refueled () on vuonna 2015 ensi-iltansa saanut ranskalainen toimintatrilleri. Elokuvan on ohjannut Camille Delamarre ja sen pääosissa esiintyvät Ed Skrein ja Ray Stevenson. Se on uudelleenkäynnistys Transporter- elokuvasarjalle, joka koostui elokuvista The Transporter, Transporter 2 ja Transporter 3. Refueled ei ole jatkoa vuosina 2012–2014 esitetylle televisiosarjalle Transporter: The Series, joka myös pohjautui alkuperäiseen trilogiaan. == Juoni == Entinen palkkasoturi Frank Martin toimii kuljettajana alamaailman väelle. Frankilla on kolme sääntöä; ei nimiä, ei kysymyksiä paketista, eikä sopimuksesta poiketa. Hän joutuu koville otettuaan työn vastaan Anna-nimiseltä naiselta. Tehtävän aikana Frankin isä kidnapataan ja hän joutuu sotaan paikallisen rikollisjengin kanssa. == Näyttelijät == == Tuotanto == EuropaCorp ja Fundamental Films ilmoitti vuoden 2013 Cannesin elokuvajuhlissa aloittavansa uuden Transporter-trilogian tekemisen. Refueledin rahoitusta auttaa myös elokuvan tuottajana ja käsikirjoittajana toimiva Luc Besson. Kuvaukset aloitettiin elokuussa 2014 Pariisissa. Vuoden 2015 maaliskuussa vaihdettiin elokuvan nimi The Transporter Legacy muotoon The Transporter Refueled. == Lähteet == == Aiheesta muualla == * Virallinen sivusto * * Luokka:Ranskalaiset rikoselokuvat Luokka:Vuoden 2015 ranskalaiset elokuvat Luokka:Toimintatrillerit
Taisto Ravantti

Taisto Reino Birger Ravantti (27. lokakuuta 1932 Heinjoki – (haudattu 14. toukokuuta 2004)) oli suomalainen koripalloilija ja pesäpalloilija. Koripallossa hän kuului Suomen vuoden 1955 EM-turnausjoukkueeseen, ja pesäpallossa hän saavutti kolme SM-mitalia. == Koripallo == Elannon Iskun kasvatti, 182-senttinen Ravantti pelasi Helsingin Urheilijat -41:ssä, Työväen Maila-Pojissa ja Helsingin Visassa Suomen pääsarjassa yhteensä viisi kautta vuosina 1954–1958.Taisto Ravantti – Suomen Koripalloliitto Suomen miesten maajoukkueessa Ravantti pelasi vuosina 1953–1955 12 maaottelua 2,4 pisteen keskiarvolla. Hän kuului Suomen joukkueeseen Unkarin EM-kilpailuissa 1955, missä Suomi sijoittui kymmenenneksi.Ravantin maajoukkuetilastot – Suomen Koripalloliitto == Pesäpallo == Pesäpallossa Ravantti pelasi miesten SM- sarjassa vuosina 1953–1957, 1963 ja 1969. Hän saavutti Työväen Maila-Pojissa SM-hopeaa vuosina 1956 ja 1957 sekä SM-pronssia vuonna 1955.http://www.pesis.fi/@Bin/27523402/Ravantti+Taisto.xlsxhttp://www.mailapojat.fi/projekti/pesapallo.html == Saavutukset == === Koripallo === * EM-kilpailut: kymmenes 1955 === Pesäpallo === * 2 SM-hopeaa: 1956, 1957 * 1 SM-pronssi: 1955 == Lähteet == * * Taisto Ravantti Suomen Koripalloliitto * Ravantin maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Suomalaiset pesäpalloilijat Luokka:Vuonna 1932 syntyneet Luokka:Vuonna 2004 kuolleet
Karbinoksamiini

Karbinoksamiini (C16H19N2ClO) on ensimmäisen sukupolven antihistamiineihin kuuluva orgaaninen yhdiste. ==Vaikutusmekanismi ja käyttö== Karbinoksamiini vaikuttaa salpaamalla H1-reseptoreja. Yhdistettä käytetään allergisen nuhan, allergisten iho-oireiden, sekä joskus myös matkapahoinvoinnin hoitoon. Yleensä karbinoksamiinia käytetään sen maleiinihapposuolana karbinoksamiinimaleaattina. Sitä voidaan käyttää yhdistelmähoitona pseudoefedriinin ja dekstrometorfaanin kanssa. Yhdistettä käytetään joko raseemisena seoksena tai puhtaana (-)-enantiomeerina. ==Valmistus== Karbinoksamiinin synteesin ensimmäisessä vaiheessa 2-bromipyridiinistä muodostetaan Grignard-reagenssi, joka reagoi additioreaktiolla p-klooribentsaldehydin kanssa. Viimeisessä vaiheessa 2-klooridimetyyliaminoetaani reagoi tämän välituotteen kanssa karbinoksamiiniksi. ==Lähteet== Luokka:Antihistamiinit Luokka:H1-reseptorin vastavaikuttajat
Asko Jokinen

Asko Lauri Juhani Jokinen (23. tammikuuta 1932 Helsinki – 5. joulukuuta 2016) oli suomalainen koripalloilija. Kiri-Veikkojen kasvatti, 181-senttinen Jokinen pelasi kasvattajaseurassaan (myöh. Pantterit), Kipossa ja Karhun Pojissa Suomen pääsarjassa yhteensä vuosina 1952–1959 kahdeksan kautta. Hän voitti Panttereissa Suomen mestaruuden vuonna 1959.Asko Jokinen – Suomen Koripalloliitto Suomen miesten maajoukkueessa Jokinen pelasi vuonna 1955 Unkarin EM-kilpailuissa kahdeksan maaottelua 1,1 pisteen keskiarvolla Suomen sijoittuessa kymmenenneksi.Jokisen maajoukkuetilastot – Suomen KoripalloliittoUrheilumme Kasvot Osa 3 Palloilu == Saavutukset == * EM- kilpailut: kymmenes 1955 * Suomen mestaruus 1959 == Lähteet == * * Asko Jokinen Suomen Koripalloliitto * Jokisen maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1932 syntyneet Luokka:Vuonna 2016 kuolleet
Anna Brigadere

Anna Brigadere (s. 1. lokakuuta 1861 Tērvete – 25. kesäkuuta 1933 Tērvete) oli latvialainen kirjailija. Brigadere kirjoitti draamaa, komedioita ja omaelämäkerrallisen teoksen Dievs, daba, darbs (Jumala, luonto, työ). Hänen kertomuksensa Sprīdītis (1903) kertoo latvialaisen talonpojan mielikuvituksellisista seikkailuista lähimetsissä. Niissä teoksissaan, joissa hän käsittelee lapsuutta, hän osoittaa yllättävän nykyaikaista näkemystä lasten sisäisestä maailmasta. http://www.hercircleezine.com/2008/04/01/anna- brigadere-1861-1933/ Brigaderen proosan ja näytelmien johtoajatuksia ovat itsensä löytämisen ja toisten auttamisen periaatteet. Vaikka Brigaderella oli läheinen suhde kustantajaansa, hän ei koskaan solminut avioliittoa. Hänen teoksiaan on käännetty englanniksi, saksaksi, venäjäksi, viroksi ja suomeksi. == Tuotanto == === Satunäytelmät === * Sprīdītis (1903) * Princese Gundega un karalis Brusubārda (Prinsessa Gundega ja kuningas Palkkiparta, 1912) * Maija un Paija (Maija ja Paija, 1921) * Lolitas brīnumputns (Lolitan ihmelintu, 1926) === ProosateoksetVecgrāvis s. 133–134. === * Dievs, daba, darbs * Skarbos vējos (Ankarissa tuulissa) * Akmeņu sprostā (Kivisessä häkissä) * Kvēlosa lokā (Hehkuvassa kehässä, 1928) ==Lähteet== == Aiheesta muualla == * http://www.hercircleezine.com/2008/04/01/anna-brigadere-1861-1933/ Luokka:Vuonna 1861 syntyneet Luokka:Vuonna 1933 kuolleet Luokka:Latvialaiset kirjailijat
Aarne S. Avela

Aarne Sakari Avela (19. maaliskuuta 1885 Oulu – 6. toukokuuta 1966 Turku) oli suomalainen insinööri, yliopettaja ja teknillisen alan oppikirjojen tekijä.Ylioppilasmatrikkeli 1903, numero 28619Kuka kukin on 1954 : Aarne Avela Avelan vanhemmat olivat lyseonrehtori Sakari Westerlund (1858–1925) ja Sofie Lindborg.Ylioppilasmatrikkeli 1853–1899 : Sakari Adolf Westerlund Hän pääsi ylioppilaaksi Oulun lyseosta 1903 ja valmistui insinööriksi Polyteknillisestä opistosta 1908. Avela oli konepajainsinöörinä teollisuuden ja rautateiden palveluksessa 1912–1925. Hän oli Tampereen teknillisen oppilaitoksen koneenrakennusopin lehtorina 1926–1945 ja yliopettajana 1945–1953. Avela oli naimisissa 1914–1955 musiikinopettaja Saima Maria Snellmanin (k. 1955) kanssa. Avelan sisar filosofian maisteri Alli Avela oli naimisissa kansanedustaja ja Maanmittaushallituksen pääjohtaja Kyösti Haatajan kanssa.Kuka kukin on 1954 : Kyösti Haataja == Teoksia == * Höyrykattilain, höyrykoneiden ja polttomoottorien hoitajien pätevyysvaatimukset : voimassaolevien asetusten perusteella selostanut Aarne S. Avela. Otavan asetuskokoelma ; n:o 57. Otava 1928 * Lasku- ja mittausoppia konealalla työskenteleville. Tekijä, Tampere 1942, 2. painos 1944 * Sähkövirran synty sähkögeneraattorissa. Tekijä, Tampere 1942 * Konepajaoppi : konepajojen ja teknillisten koulujen oppilaille. Tekijä, Tampere 1943, 2. lisätty ja täydennetty painos 1945, 3. painos 1948 == Toimitustöitä == * Ellison Hawks : Poikien insinöörikirja ; suomen oloja silmälläpitäen toimittanut Aarne S. Avela. WSOY 1928 == Lähteet == Luokka:Suomalaiset insinöörit Luokka:Suomalaiset opettajat Luokka:Suomalaiset tietokirjailijat Luokka:Vuonna 1885 syntyneet Luokka:Vuonna 1966 kuolleet
Kasper kiltti kummitus

Kasper kiltti kummitus () on Harvey Comicsin luoma kummitushahmo, jonka suunnitteli Seymour Reit ja Joe Oriolin kanssa Yhdysvalloissa vuonna 1939. Kasper on esiintynyt sarjoissa ja elokuvissa. Ensi kertaa Kasper esiintyi Paramount Picturesin The Friendly Ghost -animaatiosarjassa 1946. Jatkosarja There's Good Boos Tonight esitettiin 1948 alkaen. 55 lyhytelokuvan jälkeen Kasperista tuli myös sarjakuvahahmo, kun St. John Publishing alkoi julkaista sarjakuvaa vuonna 1949. Kasper nähtiin 1960-luvulla ohjelmassa "The New Casper Cartoon Show". Tauon jälkeen Kasper esiintyi vuonna 1979 Hanna-Barberan "Casper and the Angels (eli Kasper ja avaruusenkelit)" -sarjassa. Kasper esiintyi 1990-luvulla elokuvassa nimeltä Casper, jossa siitä tuli ensimmäinen tietokoneella luotu elokuvahahmo. Casper on esiintynyt yhteensä viidessä televisiosarjassa, joista uusin on Kasperin kauhukoulu (2009-2012). Suomessa julkaistiin Kasper kiltti kummitus VHS-kasetteja 1980-luvun lopussa ja sitten vielä 1990-luvun alussa. Suomenkielisestä jälkiäänityksistä ovat vastanneet Golden Voice Oy, Tuotantotalo Werne Oy ja Oy PVP Voice Ab. ==Suomenkieliset ääninäyttelijät== Vuoden 1989 dubbaus Äänet: Golden Voice Oy * Pertti Nieminen * Ulla Ollikainen * Erkki Murto * Päivi Sorsa * Leena Margit Rautiainen * Anna-Liisa Rikman Vuoden 1994 dubbaus Näyttelijät: * Katja Ståhl * Mari Vainio * Heikki Kujanpää * Ari Parviainen * Olli Parviainen * Jarkko Rantanen * Veikko Honkanen * Suomenkielinen toteutus: Tuotantotalo Werne Oy * Äänityöt: Tiina Raekallio, Magnus Axberg, Markus Degerman, Jari Ikonen * Käännös, sovitus ja ohjaus: Annamari Metsävainio, Ari Parviainen Vuoden 1999 dubbaus Rooleissa: * Elise Langenoja * Arto Nieminen * Juha Paananen * Pasi Ruohonen * Pauli Virta Suomenkielinen puhe © Oy PVP Voice Ab 1999 ==Suomessa ilmestyneet julkaisut== VHS-julkaisut * Kasper kiltti kummitus (suomenkielinen puhe, dubbauksesta vastasi Golden Voice Oy) * Kasper kiltti kummitus ja Kalpeakorva (suomenkielinen puhe, dubbauksesta vastasi Golden Voice Oy) * Kasper kiltti kummitus ja Kalpeakorva (suomenkielinen puhe, dubbauksesta vastasi Golden Voice Oy) * Casper kiltti pikkukummitus: Kummituksia ja hälinää (suomenkielinen puhe, dubbauksesta vastasi Tuotantotalo Werne Oy) * Casper kiltti pikkukummitus: Jännittävä aikamatka (suomenkielinen puhe, dubbauksesta vastasi Tuotantotalo Werne Oy) * Casper kiltti kummitus (suomenkielinen puhe, dubbauksesta vastasi Oy PVP Voice Ab) == Lähteet == Luokka:Piirrossarjat Luokka:Kummitukset